અગસ્તા સોદામાં પોતાનાં નેતાઓ પર લાગેલા ભ્રષ્ટાચારનાં આરોપો અંગે સંસદમાં ચાલી રહેલા ધમાસાણ વચ્ચે કોંગ્રેસે સવાલ કર્યો કે સુબ્રમણ્યમ સ્વામીને આ મુદ્દે ગુપ્ત ફાઇલો કઇ રીતે મળી ? કોંગ્રેસ ગુરૂવારે રાજ્યસભામાં જવાબ માંગ્યો કે બુધવારે સોદાનાં મુદ્દે ચર્ચા દરમિયાન સ્વામીએ સંરક્ષણ મંત્રાલય, સીબીઆઇ અને ઇડીની જે ગુપ્ત ફાઇલોનો સંદર્ભ ટાંક્યો છે તે ફાઇલો તેમને કઇ રીતે અને ક્યાંથી મળી. જો કે સરકારનાં દાવા બાદ કોંગ્રેસે જણાવ્યું કે તેઓ દસ્તાવેજ જોયા બાદ પોતાનું વલણ સ્પષ્ટ કરશે.